CELEX: 62019CN0900
Language: da
Date: 2019-12-06 00:00:00
Title: Sag C-900/19: Anmodning om præjudiciel afgørelse indgivet af Conseil d’État (Frankrig) den 6. december 2019 – One Voice og Ligue pour la protection des oiseaux mod Ministre de la Transition écologique et solidaire

17.2.2020   
            
            
               DA
            
            
               Den Europæiske Unions Tidende
            
            
               C 54/43
            
         
      Anmodning om præjudiciel afgørelse indgivet af Conseil d’État (Frankrig) den 6. december 2019 – One Voice og Ligue pour la protection des oiseaux mod Ministre de la Transition écologique et solidaire
      (Sag C-900/19)
      (2020/C 54/47)
      Processprog: fransk
      
         Den forelæggende ret
      
      Conseil d’État
      
         Parter i hovedsagen
      
      
         Sagsøgere: One Voice og Ligue pour la protection des oiseaux
      
         Sagsøgt: Ministre de la Transition écologique et solidaire
      
         Intervenient: Fédération nationale de la chasse
      
         Præjudicielle spørgsmål
      
      
                  1)
               
               
                  Skal bestemmelserne i artikel 9, stk. 1, litra c), i Europa-Parlamentets og Rådets direktiv 2009/147/EF af 30. november 2009 (1) fortolkes således, at de er til hinder for, at medlemsstaterne tillader brug af midler, indretninger eller metoder til fangst eller drab, der selv minimalt og strengt midlertidigt, kan føre til bifangster? Hvilke kriterier skal der i givet fald – navnlig henset til andelen eller det begrænsede omfang af disse bifangster, til den omstændighed, at denne fangstmetode i princippet ikke er dødelig og til forpligtelsen til at sætte de arter, som er fanget utilsigtet, fri, uden at der forårsages alvorlig skade på dem – anvendes ved bedømmelsen af, om det kriterium om selektivitet, der er fastsat i disse bestemmelser, er opfyldt?
               
            
                  2)
               
               
                  Skal direktivet af 30. november 2009 fortolkes således, at formålet om at bevare brugen af metoder og midler til fuglejagt, som bygger på skik og brug, til rekreative formål – for så vidt som alle de andre betingelser, der i artikel 9, stk. 1, litra c), er fastsat for, at en sådan undtagelse finder anvendelse, er opfyldt – kan begrunde, at der ikke findes nogen anden tilfredsstillende løsning i den forstand, hvori udtrykket er anvendt i artikel 9, stk. 1, hvilket således gør det muligt at fravige det princip om forbud mod disse jagtmetoder og -midler, der er fastsat i direktivets artikel 8?
               
            
         (1)  Europa-Parlamentets og Rådets direktiv 2009/147/EF af 30.11.2009 om beskyttelse af vilde fugle (EUT 2010, L 20, s. 7).